**A Városi Civil Alap keretében civil közösségi tevékenységek és feltételeinek támogatása / VCA-KP-1-2025**

**Kik pályázhatnak**: 5000 fő feletti lélekszámú településeken székhellyel rendelkező egyesületek és alapítványok

**Pályázat célja**: a civil közösségi tevékenységek és azok végzéséhez szükséges feltételek támogatására.

**Egy pályázó kizárólag egy pályázatot nyújthat be a jelen pályázati kiírás keretében és kizárólag egy pályázati kategóriára igényelhet támogatást.**

**2. A támogatható tevékenységek**

**2.1. Civil szervezetek ingatlanberuházási, felújítási támogatása (VCA-KP-1-2025/1)**

* Civil szervezet ingatlan-tulajdon szerzése;
* Civil szervezet tulajdonában lévő ingatlan felújítása;
* Civil szervezet használatában lévő, helyi önkormányzat tulajdonában lévő vagy önkormányzat által alapított 100%-os önkormányzati tulajdonú nonprofit gazdasági társaság tulajdonában/kezelésében lévő ingatlan felújításának támogatása, melynek feltétele a civil szervezet és a helyi önkormányzat között legalább a fenntartási időszakra szóló (5 éves), ingyenes használatról szóló előzetes megállapodás megléte;
* Civil szervezet használatában lévő, egyházi jogi személy tulajdonában lévő ingatlan felújításának támogatása, melynek feltétele a civil szervezet és az egyházi jogi személy között legalább a fenntartási időszakra szóló (5 éves), ingyenes használatról szóló előzetes megállapodás megléte.

**Elnyerhető támogatás**: 9.000.000 Ft

Az a pályázó, aki a 2021. évi, a 2022. évi vagy a 2024. évi Városi Civil Alap terhére nyújtott támogatás keretében ingatlant vásárolt, a 2025. évi Városi Civil Alap terhére ingatlan vásárlásra nem nyújthat be pályázatot. Ingatlanfelújítási támogatás igénylésére ebben az esetben is van lehetőség.

**2.2. Civil szervezetek gépjárműbeszerzési támogatása (VCA-KP-1-2025/2)**

Gépjárműbeszerzéssel kapcsolatos támogatás: új és használt gépjármű beszerzése, gépjármű karbantartása, felújítása, alkatrész beszerzése. Használt gépjármű beszerzése esetén legfeljebb 10 éves, regisztrált, érvényes műszaki vizsgával rendelkező gépjármű vásárlása támogatható, az adott gépjármű EUROTAX katalógusban szereplő, igazságügyi műszaki szakértő vagy műszaki szakértői iroda által igazolt, vagy a forgalmi érték meghatározásról szóló igazolásban szereplő árához képest legfeljebb + 20%-os mértékig.

Kivétel: 10 évnél idősebb, regisztrált, érvényes műszaki vizsgával rendelkező használt tűzoltóautó beszerzése, műszaki korlátozástól függetlenül.

**Elnyerhető támogatás**: 7.000.000 Ft

**2.3. Civil szervezetek működési, valamint eszközbeszerzési támogatása (VCA-KP-1-2025/3)**

* A civil szervezet működési költségei (pl. rezsiköltség, bérleti díj, foglalkoztatás költsége (bérköltség, megbízási díj, járulékok, stb.), munka- és védőruházat, adminisztrációs költségek (pl. könyvelői díj), üzemanyagköltség);
* Mobilház, mobilgarázs beszerzése;
* A civil szervezet tevékenységéhez kapcsolódó eszközök beszerzése;
* Jármű karbantartása, felújítás, alkatrész beszerzése;
* Gépjárműnek nem minősülő új jármű beszerzése (pl. kerékpár, elektromos kerékpár).

**Elnyerhető támogatás**: 7.000.000 Ft

**2.4. Civil szervezetek működési, valamint programszervezési támogatása (VCA-KP-1-2025/4)**

* A civil szervezet működési költségei (pl. rezsiköltség, bérleti díj, foglalkoztatás költsége (bérköltség, megbízási díj, járulékok, stb.), munka- és védőruházat, adminisztrációs költségek (pl. könyvelői díj), üzemanyagköltség);
* A helyi közösség életét meghatározó, értékmegőrző, értékteremtő, a pályázó által szervezett programok előkészítése, megvalósítása;
* A programokhoz kapcsolódó költségek támogatása, a programokhoz kapcsolódó eszközök beszerzése.

**Elnyerhető támogatás**: 11.000.000 Ft

**2.5. Civil szervezetek működési, valamint kommunikációs tevékenységének támogatása (VCA-KP-1-2025/5)**

* A civil szervezet működési költségei (pl. rezsiköltség, bérleti díj, foglalkoztatás költsége (bérköltség, megbízási díj, járulékok, stb.), munka- és védőruházat, adminisztrációs költségek (pl. könyvelői díj), üzemanyagköltség);
* Kommunikációs tevékenység fejlesztése;
* Szervezeti arculat kialakítása;
* Honlap fenntartása, üzemeltetése;
* Kommunikációs tevékenységhez kapcsolódó eszközök beszerzése;
* A pályázó kommunikációs stratégiájának megvalósítása, különös tekintettel a médiamegjelenésekre.

**Elnyerhető támogatás**: 11.000.000 Ft

**Benyújtási határidő minden pályázatnál**: 2025. február 10. 2025. március 12. 14 óra

**A támogatott tevékenység időtartama minden pályázatnál:** 2025. január 1. – 2026. december 31.

**További információ:** [www.bgazrt.hu](http://www.bgazrt.hu)